বাংলাদেশের সাধারণ অপরাধী ও জঙ্গি গোষ্ঠীগুলোর মধ্যে এ ধরনের প্রবণতা এখনও দেখা যায়না। এদেশের জঙ্গিরা মূলত বহির্দেশ থেকে তাদের প্রয়োজনীয় অর্থ পেত কিংবা নিজেরাই কিছু অর্থলগ্নী প্রতিষ্ঠান পরিচালনা করত। অর্থ প্রাপ্তির ক্ষেত্রে জঙ্গি গোষ্ঠীগুলো সাধারণ মানুষের সমর্থন বা সহযোগিতা পেয়েছে বলে অনুমান করা যায় না। কেননা, জেমবিসহ অন্যান্য জঙ্গি গোষ্ঠীগুলোর সাধারণ জনসমর্থন খুবই সীমিত। অন্যদিকে সরকারে কঠোর নজরদারী ও জঙ্গিবিরোধী পররাষ্ট্র নীতির ফলে বহির্বিশ্ব থেকে জঙ্গিদের জন্য সাহায্য আসা কঠিন হয়ে পড়েছে। তাই চিরায়ত অপরাধ কর্মের মাধ্যমে সংগঠন টিকিয়ে রাখা ও অপরারেশন পরিচালনার অর্থ সংগ্রহ করার একটি ব্যবস্থা তারা অবলম্বন করতে পারে। আসুলিয়ার ব্যাংক ডাকাতিতে জঙ্গি সম্পৃক্ততা তারই প্রথম বহিঃপ্রকাশ কিনা তা তলিয়ে দেখা অবশ্যই জরুরি।